jarne
stuvs
Nae dien dat jan wijbrechts woenen tassent inde
prochie van welbekem bescreven hadde met des stad
brieven de bedesetts van webbekem mits dien dat
beeden
de selve bedesetts hem eysschen waen zeke dair
in hij meynde met rechte ongehouden te zijne Soe
zijn op heden gecompeert bijden raide van deser
stad de voirs jan wijbrechts aenlegge tege pauwels
van bevere bedesette en gielijs weyns scepen tot
webbekem beide gemechticht in vand selve dorpe
en ingeseten van welbekem Ald de voirs aenlegge
te kynnen gaf dat de bedesetten voirs hem
tonrechte afgepant hadden zeke zijn goede voe
enige bede die zij den voirs aenlegge eysschen
waen gemct dat de voirs aenlegge zijn quote der beden
dair hij op gestelt was wel en duechdelijck betailt hadde
Op dwelck de selve vwds antwordden genoech bekynen
bijden voirs aenlegge zijn bede voirmaels gheeyscht
betailt te zijne Mair was wair dat zeke lasten mits
quader betalinghen der selv beden en oick volcke van
wapenen den voirs dorpen namaels toecome waren Mits
den welcken de voirs ingeseten van welbekem ontboden
hebben gehadt de ingeseten van assent de voirs lasten
nae der onder gewoenten te setten ald die van assent
niet gecompeert en zijn alsoe zij seyden dair ome
zij last hadden vand wet van webbekem de voirs laste
op elcken vand onderseten nae zijne staet elcx mote
op te buen en inne te heffen en dien navolgen hebbe
de selve bedesetten den voirs jane wijbrechts voe zijn
quote en porcie gepandt want voe gebreck va betalinge
der voirs lasten gehacht waen drie psoene en noch
gehacht zijn ten grooten lasten en scaden der voirs van
webbekem die bet vhuedt waen Dair op de voirs
aelilegge seyde datmen nemmeer bevynden en soude
hij en hadde zijn quote der beden wel en duechdelijcken betailt